**Solt Város Önkormányzat Képviselő-testületének**

**17/2017. (IX.20.) önkormányzati rendelete**

**a helyi építési szabályzat és a szabályozási terv megállapításáról szóló**

**11/2008. (VII.7.) önkormányzati rendelet módosításáról**

Solt Város Önkormányzata Képviselő-testülete az épített környezet alakításáról és védelméről szóló 1997. évi LXXVIII. Törvény 62.§ (6) bekezdés 6. pontja valamint, az Alaptörvény 32. cikk (1) bekezdés a) pontjában, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 1. pontjában és az épített környezet alakításáról és védelméről szóló 1997. évi LXXVIII. törvény 13. § (1) bekezdésében meghatározott feladatkörében eljárva, a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet szerinti egyeztetés szereplői véleményének kikérésével a következőket rendeli el:

**1.§**

**A helyi építési szabályzat és szabályozási terv megállapításáról szóló 11/2008. (VII.7.) önkormányzati rendelet (a továbbiakban: R.) 8.§ (2) bekezdése helyébe a következő rendelkezés lép:**

„(2) A településközpont vegyes terület az alábbi építési övezetekre tagolódik:

1. (Vt-1) Városközponti beépítés

2. (Vt-2) Intézményi-, és szolgáltató beépítés

3. (Vt-3) Vegyes beépítés

4. (Vt-4) Oktatási és sport célú beépítés”

**2.§**

**Az R. 8.§-a a következő (2a) bekezdéssel egészül ki:**

„(2a) Településközpont vegyes területen hátsókert: 0, a szomszédos telek felé tűzfalas vagy a telepítési távolsággal való kapcsolat egyidejű biztosításával.”

**3.§**

**Az R 8.§-a következő (6) bekezdéssel egészül ki:**

„(6) (Vt-4) Oktatási és sport célú beépítés

a) Elhelyezhető: az építési övezeti előírások figyelembevételével

aa) oktatási, nevelési, szociális célú épület fő rendeltetési egységként

ab) sportépítmény fő rendeltetési egységként

ac) fő rendeltetési egységeket kiszolgáló építmények

b) Kialakítható telek : min 1500 m2

c) Beépítés módja: oldalhatáros építési hely szerint

d) Beépítettség : max 60%

e) Építménymagasság: max 15m, de a szomszédos épületek főhomlokzata párkánymagasságának különbsége: max 3m

f) Zöldfelület: min 10%

g) Az oktatási épületekhez előírt -az adott építési telken nem biztosítható- épületet nem igénylő funkciók a (Z-1) jelű övezetben elhelyezhetők.”

**4.§**

Az R. mellékletét képező SZ-2 jelű Belterületi szabályozási terv 20.21. szelvénye e rendelet 1. melléklete szerint módosul.

**5.§**

Hatályát veszti az R.:

a) 8.§ (3) bekezdés d) pontjának dd) alpontja,

b) a belterületi szabályozási terv mellékletének jelmagyarázatán, 20.12. és 20.21. szelvényein a „Környezetrendezési terv készítendő” szabályozási elem.

**6.§**

(1) Ez a rendelet a kihirdetését követő napon lép hatályba.

(2) E rendelet alkalmazandó a hatályba lépéskor jogerősen el nem bírált ügyekben is.

 Kalmár Pál Krausz Henrikné dr.

 polgármester jegyző

Kihirdetési záradék:

A rendelet 2017. szeptember 20. napján kihirdetésre került.

Solt, 2017. szeptember 20.

 Krausz Henrikné dr.

jegyző

**1. melléklet a 17/2017. (IX.20.) önkormányzati rendelethez**

A R SZ-2 jelű Belterületi szabályozási terv 20.21. szelvénye az alábbiak szerint módosul:

